Na temelju članka 26. Zakona o predškolskom odgoju i obrazovanju (Službeno glasilo „Narodne novine“ broj 10/97., 107/07., 94/13. i 98/19.) i članka 40. Statuta Dječjeg vrtića Zvončica Punitovci Upravno vijeće Dječjeg vrtića Zvončica Punitovci raspisuje

**NATJEČAJ**

**za prijem za radno mjesto**

 **KUHAR/ICA – SPREMAČ/ICA na neodređeno, puno 40 satno radno vrijeme**

 **- jedan izvršitelj - radno vrijeme - 20 sati kuhar/ica,**

 **- radno vrijeme - 20 sati- spremač/ica**

**UVJETI ZA RADNO MJESTO:**

Za kuhara/spremača može biti primljena osoba koja ispunjava uvjete iz Zakona o predškolskom odgoju i obrazovanju („Narodne novine“ broj 10/97.,107/07., 94/13. i 98/19.) i Pravilnika o vrsti stručne spreme stručnih djelatnika, te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97.). Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.

* SSS, kuhar/ica
* radno iskustvo – minimalno 1 godina

Probni rad u trajanju 90 dana.

Na natječaj se mogu javiti osobe oba spola, a izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski rod.

Kandidati uz **potpisanu prijavu na natječaj** prilažu:

- životopis,

- dokaz o stečenoj stručnoj spremi,

- uvjerenje o položenom stručnom ispitu

- kao dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju dostavljaju se sljedeći dokumenti (ne stariji od 1 mjesec):

- a) uvjerenje nadležnog suda da se protiv kandidata ne vodi kazneni postupak prema

članku 25. stavak 2. Zakona o predškolskom odgoju i obrazovanju

- b) uvjerenje nadležnog suda da se protiv kandidata ne vodi prekršajni postupak

prema članku 25. stavak 4. Zakona o predškolskom odgoju i obrazovanju

- elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od mjesec dana)

- preslika osobne iskaznice ili domovnice.

Isprave se prilažu u neovjerenom presliku, jer se iste ne vraćaju, a prije izbora kandidata predočiti će se izvornik.

U prijavi je potrebno navesti osobne podatke podnositelja prijave (ime i prezime, datum i mjesto rođenja, adresu stanovanja, broj telefona te adresu elektroničke pošte.

Kandidat/kinja koji/a se poziva na pravo prednosti sukladno članku 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Službeni vjesnik

„Narodne novine“ broj 121/17.), uz prijavu na natječaj, dužan/a je priložiti pored dokaza o

ispunjavanju traženih uvjeta, dostavi i dokaze o ostvarivanju prava prednosti iz članka 103.

stavka 1. Zakona o hrvatskim braniteljima iz Domovinskog rata i članovima njihovih obitelji, a koje može naći na internetskoj stranici resornog Ministarstva <https://branitelji.gov.hr/zaposlavanje-843/843>, a dodatne informacije o dokazima koji su

potrebni u svrhu ostvarivanja prednosti pri zapošljavanju, potražite na sljedećoj poveznici:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

**ROK PRIJAVE:** 8 dana od dana objavljivanja na oglasnim pločama i mrežnim stranicama Hrvatskog zavoda za zapošljavanje i Općine Punitovci.

Podnošenjem prijave na natječaj kandidati su izričito suglasni da Dječji vrtić Zvončica Punitovci kao voditelj zbirke osobnih podataka, može prikupljati, koristiti i obrađivati podatke u svrhu provedbe natječajnog postupka, sukladno propisima kojima se uređuje zaštita osobnih podataka. Radi zaštite osobnih podataka, rezultate, obavijesti i slično ćemo objaviti u obliku inicijala i datuma rođenja.

Prijave za natječaj s obveznom dokumentacijom dostavljaju se u zatvorenim omotnicama na

adresu:

Dječji vrtić Zvončica Punitovci,

Stjepana Radića 58B,

31424 Punitovci,

s naznakom: „Za natječaj za kuhar/ica-spremač/ica - ne otvaraj“.

Nepotpune i nepravodobne zamolbe neće se razmatrati.

Kandidati koji ispunjavaju formalne uvjete iz natječaja biti će obaviješteni telefonski ili putem elektroničke pošte, o vremenu održavanja intervjua.

O rezultatima natječaja kandidati će biti obavješteni u zakonskom roku, putem mrežne stranice Općine Punitovci, [www.punitovci.hr](http://www.punitovci.hr).

Natječaj je objavljen na mrežnim stranicama i oglasnoj ploči HZZ te na mrežnim stranicama i oglasnoj ploči Općine Punitovci dana 20.01.2022. godine i traje do 28.01.2022.godine.

 Predsjednik Upravnog vijeća

 DV Zvončica Punitovci

 Igor Kovačević, v.r